Hof beveel dat twee van ‘Waterkloof-vier’ vrygelaat moet wordReinach Tiedt. Foto: SAPA Gert van Schalkwyk. Foto: SAPA Die Noord-Gautengse hooggeregshof het Vrydag die departement van korrektiewe dienste beveel om twee lede van die sogenaamde ‘Waterkloof-vier’ op korrektiewe toesig vry te laat. Gert van Schalkwyk en Reinach Tiedt se regsverteenwoordigers het ŉ dringende aansoek voor dié hof gebring nadat die departement nie die mans wou vrylaat nie. Die departement het aangevoer hy moes eers die vorige beslissing bestudeer. Vrydag het ŉ regter egter bevind dat die departement skuldig is aan minagting van die hof. Van Schalkwyk en Tiedt word onder streng voorwaardes vrygelaat. Van Schalwyk, Tiedt, Frikkie du Preez en Chrsitoff Bekker is in 2008 tot 12 jaar tronkstraf gevonnis nadat hulle skuldig bevind is aan moord op ŉ hawelose man. Die voorval het glo in 2001 plaasgevind toe die mans nog op skool was. Du Preez en Bekker word in die Pretoria Sentraal gevangenis aangehou.